#### Z A P I S N I K

**sa 18.sjednice *ŠKOLSKOG ODBORA* održane dana 27.03.2018.g.**

**s početkom u 17:00 sati u prostorijama Škole.**

***PRISUTNI:* Božica Grgečić, Miroslav Fresl, Lucijana Obraz, Helena Lehpamer,**

**Zvjezdana Planinčić, Anita Petrić Marinić, Jasmina Romić**

***OSTALI PRISUTNI:* Kristina Halužan, ravnateljica**

**OSTALI ODSUTNI: Snježana Hofer, sindikalni povjerenik**

***ZAPISNIČAR*: Vlatka Sok**

**Na prijedlog predsjednice Školskog odbora, gđe Jasmine Romić, jednoglasno se usvaja i donosi sljedeći**

**D N E V N I R E D :**

1. **Verifikacija zapisnika s 17. sjednice (16.03.2018.) i 16. sjednice (09.03.2018.)**
2. **Odluka o imenovanju ravnatelja**
3. **Okončanje natječaja za učitelje razredne nastave**
4. **Izmjena godišnjeg plana i programa škole**
5. **Razno**

**Ad-1) Školski odbor jednoglasno donosi**

**O D L U K U**

* ***Verificiraju se zapisnici sa 17. sjednice (16.03.2018.) i 16. sjednice (09.03.2018.)***

**Ad-2) Na temelju natječaja koji je objavljen dana 09.02.2018. godine u Večernjem listu i Glasniku Samobora i Svete Nedelje te održanih Vijeća roditelja, Učiteljskog vijeća i skupa radnika, a nakon provedenog tajnog glasovanja, navedena tijela dostavila su Školskom odboru zaključke o stajalištima u postupku izbora i imenovanja ravnatelja/ice. Članovi Školskog odbora javnim su glasovanjem za ravnateljicu škole izabrali gđu Kristinu Halužan. Prethodna suglasnost ministrice Ministarstva znanosti i obrazovanja nije uskraćena do dana 22. ožujka 2018. godine te se smatra kako je suglasnost dana. Školski odbor jednoglasno donosi**

**O D L U K U**

* ***Imenuje se gđa Kristina Halužan za ravnateljicu škole s 22.4.2018.***

**Ad-3) Gđa ravnateljica izvješćuje da su na raspisani natječaj za učitelja razredne nastave koji je trajao od 21. do 28. veljače 2018. pristigle dvije molbe. Sklopljen je ugovor o radu na 15 dana, a potom i na 45 dana s gđom Anom Radmanić koja mijenja gđu Dijanu Žalac. S gospođom Anom Radmanić sklopiti će se ugovor na određeno odnosno do povratka gđe Dijane Žalac s porodiljnog dopusta.**

**Gđa ravnateljica izvješćuje da je na raspisani natječaj za učitelja razredne nastave koji je trajao od 01. do 08. ožujka 2018. pristiglo šest molbi. Ugovor na 15 dana, a potom i na 45 dana sklopljen je s gđom Natalijom Vuković. Gđa Vuković imati će ugovor na određeno do 02.05.2018. godine odnosno do povratka gđe Sanje Čuturić s porodiljnog dopusta te Školski odbor jednoglasno donosi**

**O D L U K U**

* ***Prihvaća se odluka ravnateljice koja se odnosi na zaposlenje gđe Ane Radmanić i gđe Natalije Vuković.***

**Ad-4) Gđa ravnateljica iznosi promijene koje su nastale u Godišnjem planu i programu škole za šk. god 2017./2018., a one se odnose na broj učenika, mijenja se kadrovsko stanje te se zbog vremenskih neprilika treba mijenjati i godišnji kalendar rada.**

**Školski odbor jednoglasno donosi**

**O D L U K U**

***Prihvaćaju se izmjene godišnjeg plana i programa rada škole za 2017./18.***

**Dovršeno u 17:30 sati**

**ZAPISNIČARKA: PREDSJEDNICA ŠKOLSKOG ODBORA:**

**Vlatka Sok, v.r. Jasmina Romić, v.r.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**